Галіна Станіславаўна СЫРАЕЖКІНА, настаўніца геаграфіі сярэдняй школы № 17 Барысава: — Сапраўдны педагог у любой сітуацыі павінен быць прыкладам для сваіх вучняў. Так было заўсёды. Настаўнік павінен даваць узор правільнага маўлення, ветлівасці, эрудыцыі, акуратна апранацца, выглядаць прывабна. Кожны чалавек мае права на свабоду сваіх эмоцый і ўчынкаў, у тым ліку і ў віртуальнай прасторы. Зразумела, ступень гэтай свабоды ў кожнага свая. І яна залежыць ад агульнай культуры чалавека, якая ў першую чаргу фарміруецца ў сям’і, дзе ён вырас. Кожны дзеліцца тым, чым хоча, гэта тычыцца і асабістых дасягненняў.